ஒரு டீசர் சொன்ன தேதியில் வரும் போதுதான் அந்தத் துறை அவர்களின் கட்டுப்பாட்டில் இருக்கிறது என்பது பொருள்.வரம்பை மீறி அது வெளியாகிறது என்றால் அது போகின்றவர்கள் வருகின்றவர்கள் கைகளில் சிக்கித் தவிக்கிறது என்பது அர்த்தம். ஷங்கர் போல ஒரு பெரிய இயக்குநர் காற்றுக்கூட புகமுடியாத அளவுக்குக் கட்டுப்பாட்டுடன் படப்பிடிப்பை நடத்துகிறார். ஆனால் அது இறுதிநேரத்தில் காற்றில் கரைந்து பாழாகிறது என்றால் அந்த முடிச்சு எங்கே இருக்கிறது என்பதை சினிமா துறை கவனிக்க வேண்டும். அதவாது இன்னும் அதிக கவனத்துடன் கவனிக்க வேண்டும். பெரும்பாலும் இந்த டீசர், ட்ரெயலர் எல்லாம் பென் ட்ரைவ், ஹார்ட்டிஸ்க் போன்ற பல உபகரணங்களில் சேமிக்கப்படுகின்றன. அதைக் கடைசிநேரத்தில் கையாளுபவர் வேட்டு வைத்து விடுகிறார். ஒரு கம்பெனியைவிட்டு இன்னொரு கம்பெனிக்கு மாறும்போது இந்தக் கறுப்பு ஆடுகள் உள்ளே புகுந்துவிடுகிறார்கள். ஆனால் இதில் விநோதம் என்னவென்றால் இவர்கள் யாரும் திட்டமிட்ட கறுப்பு ஆடுகள் இல்லை. கடைசிநேரத்தில் கறுப்பாடுகளாக மாறுபவர்கள். மேலும் தொழில் ரீதியாகவும் வியாபார சண்டையாலும் இவை நடக்கின்றன.